**Հավելված N 4  
ՀՀ կառավարության  
2022 թվականի \_\_\_\_\_\_\_ \_\_-ի  
N \_\_\_\_-Ն որոշման**

**ՊԱՇԱՐՆԵՐԻ ԳՆԱՀԱՏՄԱՆ ՍՏԱՆԴԱՐՏ**

**I. ՆԵՐԱԾՈՒԹՅՈՒՆ**

1. Սույն որոշման N 1 հավելվածով սահմանված ստանդարտում (այսուհետ՝ Ընդհանուր ստանդարտ) ներառված դրույթները տարածվում են նաև պաշարների և պահուստային բաղադրիչների գնահատման վրա: Սույն ստանդարտում ներկայացված պահանջները և լրացուցիչ սկզբունքները ցույց են տալիս Ընդհանուր ստանդարտում ներկայացված պահանջների կիրառումը սույն ստանդարտի շրջանակներում:

**II. ԸՆԴՀԱՆՈՒՐ ԴՐՈՒՅԹՆԵՐ**

2. Սույն ստանդարտի իմաստով գնահատման օբյեկտ է համարվում ապրանքները, որոնք պետք է օգտագործվեն ապագա արտադրական գործընթացներում (հումք, մասեր, նյութեր), արտադրական գործընթացում օգտագործվող ապրանքները (անավարտ արտադրություն) եւ ապրանքները, որոնք սպասում են վաճառքի (պատրաստի արտադրանք):

3. Սույն ստանդարտը տարածվում է ֆիզիկական պաշարների գնահատման վրա (այսուհետ՝ Պաշար):

4. Պաշարների հաշվեկշռային արժեքը ներառում է միայն պատմական ծախսերը և արտադրական գործընթացում ստացված շահույթը, որն արտացոլում է արտադրության մեջ օգտագործվող օբյեկտների (ներառյալ շրջանառու միջոցները, հիմնական միջոցները, սարքավորումները և ոչ նյութական ակտիվները) շահույթները, որոնք չեն կապիտալացվում արժեքի հաշվեկշռում: Արդյունքում պաշարների շուկայական արժեքը հիմնականում տարբերվում է պաշարների հաշվեկշռային արժեքից:

5. Պաշարի գնահատումը կարող է իրականացվել տարբեր նպատակներով։ Գնահատողը պետք է հստակեցնի գնահատման նպատակը, ինչպես նաև պահուստները առանձին և օբյեկտների հետ միասին գնահատելու հանգամանքը:

6. Հանգամանքները լինում են.

1) Ֆինանսական հաշվետվությունների մշակման համար պաշարների գնահատումը հաճախ պահանջում է կատարել վերլուծություններ՝ ձեռնարկատիրական գործունեության միավորումների հաշվառման, օբյեկտների ձեռքբերման, օտարման և արժեզրկման հետ կապված:

2) Հարկային հաշվետվություններ կազմելու համար պաշարների գնահատումը հաճախ պահանջվում է տրանսֆերային գների վերլուծության, գույքի հարկի պլանավորման և հաշվետվությունների, ինչպես նաև արժեքային հարկի չափի վերլուծության համար:

3) Պաշարների գնահատումը կարող է դատական գործընթացի առարկա հանդիսանալ՝ որոշակի հանգամանքներում գնահատման վերլուծություն պահանջելով:

4) Գնահատողից կարող է պահանջվել գնահատել Պաշարը, որպես ընդհանուր խորհրդատվության, գրավի տրամադրման, գործարքների աջակցության պարտավորությունների և անվճարունակության մաս:

**III. ԳՆԱՀԱՏՄԱՆ ԱՐԺԵՔԻ ՏԵՍԱԿՆԵՐԸ**

7. Ընդհանուր ստանդարտի IV գլխում («Գնահատման արժեքի տեսակները») սահմանված դրույթներին համաձայն, Պաշարների գնահատման ժամանակ գնահատողը պետք է ընտրի համապատասխան գնահատման արժեքի տեսակը:

8. Պաշարների գնահատման ժամանակ Ընդհանուր ստանդարտի IV գլխում սահմանված դրույթներից բացի գնահատողը պետք է առաջնորդվի նաև ՀՀ նորմատիվ իրավական ակտերով, նախադեպային որոշումներով և այլ միջազգային պայմանագրերով՝ հղում կատարելով արժեքի տեսակներին գնահատման ամսաթվի դրությամբ:

**IV. ԳՆԱՀԱՏՄԱՆ ՄՈՏԵՑՈՒՄՆԵՐԻ ԿԻՐԱՌՈՒՄԸ**

9. Ընդհանուր ստանդարտի Vl գլխում սահմանված գնահատման երեք մոտեցումները պետք է կիրառվեն պաշարների գնահատման ժամանակ: Ստորև նկարագրված մեթոդները միաժամանակ ցույց են տալիս համեմատական, եկամտային և ծախսային մոտեցումների կիրառումը: Եթե անհրաժեշտ է գնահատումն իրականացնել երեք մոտեցումներից որևէ մեկի սահմանված մեթոդով, ապա գնահատողը պետք է հիմնավորի կայացրած որոշումը Ընդհանուր ստանդարտի 42-րդ կետի 1-ին ենթակետի դ. պարբերության պահանջի համաձայն:

10. Մոտեցման և մեթոդի ընտրության ժամանակ, բացի սույն ստանդարտի պահանջներից, գնահատողը պետք է առաջնորդվի Ընդհանուր ստանդարտի VI գլխի 32-րդ կետի 2-րդ ենթակետի պահանջներով:

11. **Համեմատական մոտեցում.** Համեմատական մոտեցումը, որը կապված է համադրելի կամ համանման ապրանքների հետ, ունի միայն նեղ կիրառություն պաշարների գնահատման ժամանակ: Նման կիրառությունները հիմնականում ներառում են ապրանքային արտադրանքի պաշարներ կամ պաշարներ, որտեղ առկա է պաշարների շուկա արտադրական գործընթացի միջանկյալ փուլում: Ոչ առևտրային ապրանքների կամ այն ապրանքների համար, որոնց համար շուկան գոյություն ունի արտադրության միջանկյալ փուլում, նման բացթողնման գները պետք է ճշգրտվեն նվազեցման ուղղությամբ՝ հաշվի առնելով շուկայավարման ծախսերը և հարակից շահույթը։

12. Պաշարների գնահատման համար համեմատական մոտեցման կիրառման նպատակահարմարությունը որոշելիս գնահատողը պետք է հետևի Ընդհանուր ստանդարտի 33-րդ կետի 2-րդ և 3-րդ ենթակետերով սահմանված պահանջներին:

13. Պաշարների գնահատման համար համեմատական մոտեցումը պետք է կիրառվի հետևյալ դեպքերում:

1) առկա է գնահատման կամ դրան մոտ ամսաթվի դրությամբ համադրելի կամ համանման պաշարների գործարքների վերաբերյալ տեղեկություն,

2) առկա է բավարար տեղեկատվություն, որը թույլ կտա գնահատողին ճշգրտել գնահատվող պաշարների և գործարքներում ներգրավված համեմատվող պաշարների միջև եղած բոլոր էական տարբերությունները:

14. Եթե ​​առկա են շուկայական գների տվյալներ, գնահատողը պետք է ճշգրտի դրանք՝ արտացոլելու գնահատվող պաշարների և գործարքներում ներգրավված համեմատվող պաշարների միջև եղած տարբերությունը: Ճգրտումներն անհրաժեշտ են պաշարների առարկայական տարբերակիչ առանձնահատկությունների արտացոլման և գործողություններին մասնակցող անձանց համար: Նման ճշգրտումները սահմանվում են միայն որակական, այլ ոչ թե քանակական գործոնների նկատմամբ:

15. **Եկամտային մոտեցում**. պաշարների գնահատման ժամանակ եկամտային մոտեցման կիրառումը պահանջում է գնահատման ամսաթվից առաջ կատարված շահույթի (արժեքի) բաշխում, գնահատման ամսաթվից հետո կատարված շահույթի (արժեքի) համեմատ:

16. Պաշարների գնահատման համար եկամտային մոտեցման կիրառման նպատակահարմարությունը որոշելիս գնահատողը պետք է հետևի Ընդհանուր ստանդարտի 35-րդ կետի 2-րդ և 3-րդ ենթակետերով սահմանված պահանջներին:

17. **Նվազման մեթոդ.** Նվազման մեթոդը մնացորդային մեթոդ է, որը սկսվում է վաճառքի ենթադրյալ գնից, նվազեցնելով մնացած ծախսերն ու ակնկալվող շահույթը:

18. Նվազման մեթոդը կիրառվում է հետևյալ հաջորդականությամբ..

1) Վաճառքի ենթադրյալ գնի գնահատում. Տեղեկատվության առկայության դեպքում գնահատողը պետք է հիմնվի վաճառքի գների ուղղակի դիտարկումների վրա:

2) Ավարտման ծախսերի գնահատում (միայն ընթացքի մեջ գտնվող աշխատանքներ): Ավարտման ծախսերը պետք է ներառեն ուղղակի կամ անուղղակի մնացած բոլոր ծախսերը, որոնք պետք է կատարվեն գնահատման ամսաթվից հետո, ընթացքի մեջ գտնվող աշխատանքները ավարտելու համար: Ավարտման ծախսերը ապագա ժամանակահատվածում ծախսերը բացառելու համար գնահատողի կողմից պետք է ճշգրտվեն:

3) Օտարման ծախսերի չափով նվազեցում: Օտարման ծախսերը այն ծախսերն են, որոնք պետք է կատարվեին գնահատման ամսաթվից հետո՝ պատրաստի արտադրանքը վերջնականապես գնորդին հասցնելու համար: Օտարման ծախսերը պետք է ճշգրտվեն ապագա ժամանակահատվածում օգուտ բերելու ծախսերը բացառելով: Օտարման ծախսերը ճիշտ որոշելու համար Պաշարների ցիկլի յուրաքանչյուր ծախս (ներառյալ անուղղակի վերադիր ծախսերը) պետք է դասակարգվի որպես կատարված և հետևաբար, ներառվի պատրաստի ապրանքների պաշարների արժեքի մեջ կամ մնացորդին, որոնք կատարվելու են օտարման գործընթացում:

4) Աշխատանքի ավարտից (միայն ընթացքի մեջ գտնվող աշխատանք) և օտարման գործընթացից գնահատված շահույթի չափով նվազեցում: Մեկնարկային կետը կարող է լինել տնտեսվարող սուբյեկտի գործառնական շահույթի օգտագործումը:

5) Անհրաժեշտ պահպանման ծախսերի դիտարկում: Պահպանման ծախսերը կարող են անհրաժեշտ լինել գնահատել՝ հաշվի առնելով պաշարների վաճառքի ժամանակի հետ կապված հնարավոր ծախսերը: Գնահատողը պետք է հաշվի առնի նաև օբյեկտի պահպանման ժամանակահատվածում պահանջվող եկամտաբերությունը որոշելիս առաջացած ռիսկը: Ռիսկերը կարող են կախված լինել պաշարների կյանքի ցիկլի տևողությունից և վերջնական պատվիրատուների հետ պայմանագրային հարաբերություններից:

19. Գնահատողը ավարտման ծախսերը, օտարման ծախսերը և շահույթի մարժաները որոշելիս պետք է պարզի և բացառի ցանկացած ծախս, որը նախատեսված է ապագա տնտեսական օգուտներ ապահովելու համար և անհրաժեշտ չէ ընթացիկ ժամանակահատվածի եկամուտ ստանալու համար:

20. Ներքին ձևավորված ոչ նյութական ակտիվները պետք է մոդելավորվեն որպես հիպոթետիկ արտոնագրված արժեք և հետևաբար ներառված լինեն արտադրության կամ օտարման արժեքում կամ համապատասխան շահույթի մարժա որոշելիս դիտարկվեն որպես ֆունկցիոնալ բաշխման մաս:

21. Նվազման մեթոդի կիրառման ժամանակ գնահատողը պետք է հաշվի առնի առանցքային քայլերի պատշաճ կիրառման համար բավարար տեղեկատվության առկայությունը:

22. **Աճման մեթոդ.** Գնահատողը կարող է օգտագործել Աճման մեթոդը Նվազման մեթոդով ստացված արժեքը հաստատելու համար: Աճման մեթոդը կիրառվում է հետևյալ հաջորդականությամբ.

1) Պաշարի հաշվեկշռային արժեքի որոշում,

2) կատարված գնման և պահպանման ծախսերի ավելացում,

3) կատարված ծախսերը ավելացնելու լրացուցիչ ծախսեր (գնման և արտադրության ծախսեր),

4) կատարված ծախսերին շահույթի ավելացում:

23. Ապահովագրված ծախսերը որոշելիս գնահատողը պետք է հաշվի առնի տնտեսվարող սուբյեկտի ներսում մշակված ոչ նյութական ակտիվները, որոնք նպաստել են աշխատանքների ավարտին:

24. **Ծախսային մոտեցում.** Պաշարների գնահատման հիմնական մեթոդը փոխարինման արժեքի մեթոդն է: Պաշարները սովորաբար գնահատվում են ընթացիկ փոխարինման արժեքի մեթոդով:

25. Պաշարների գնահատման համար ծախսային մոտեցման կիրառման նպատակահարմարությունը որոշելիս գնահատողը պետք է հետևի Ընդհանուր ստանդարտի 37-րդ կետի 2-րդ և 3-րդ ենթակետերով սահմանված պահանջներին:

26. **Ընթացիկ վերականգնման արժեքի մեթոդ.** Ընթացիկ վերականգնման արժեքի մեթոդը (CRCM) կարող է շուկայական արժեքը ճիշտ արտացոլել պաշարը հեշտությամբ մեծածախ կամ մանրածախ առևտրով փոխարինելու դեպքում:

27. Հումքի և այլ պաշարների շուկայական արժեքը կարող է գնահատման ամսաթվի դրությամբ նույնականացվել հաշվեկշռային արժեքին, հաշվի առնելով որոշակի ճշգրտումներ, մասնավորապես.

1) սկզբնական գնումների արժեքի հիման վրա (FIFO):

2) ապրանքների գների տատանման և կամ պաշարների շրջանառությունը դանդաղ լինելու դեպքում հաշվեկշռային արժեքը պետք է ճշգրտել շուկայական գների փոփոխություններն արտացոլելու համար,

3) հաշվեկշռային արժեքը նվազեցվում է հնացած և թերի ապրանքների հաշվին,

4)հաշվեկշռային արժեքը նվազեցվում է հաշվապահական հաշվետվություններում նշված պաշարների և փաստացի պաշարների միջև եղած տարբերությամբ (գողություն, վնաս, սխալ հաշվառում, սխալ չափման միավորների կորուստներ),

5) Հաշվեկշռային արժեքը ավելացվում է հումքի պատրաստման հետ կապված ծախսերով (գնման, պահպանման և մշակման ծախսեր):

**V. Պաշարների գնահատման վերաբերյալ հատուկ դատողություններ**

28. Պաշարների գնահատման վերաբերյալ հատուկ դատողություններն են.

1) Լրացված արժեքի գործընթացների և ոչ նյութական ակտիվների շահույթների նույնականացում,

2) կապ այլ ձեռք բերված օբյեկտների հետ,

3) հնացած պաշարներ (պահուստներ),

4) Հաշվարկային միավոր

5) և այլ դատողություններ:

29. **Լրացված արժեքի գործընթացների և ոչ նյութական ակտիվների շահույթների նույնականացում**. Պաշարների գնահատումը ներառում է շահույթի բաշխումը չափման ամսաթվից առաջ ստացված շահույթի և չափման ամսաթվից հետո ստացված շահույթի միջև: Գործնականում ստացված շահույթը չի կարող ծախսերին համաչափ լինել: Շատ դեպքերում, ենթադրվող ռիսկերը, լրացված արժեքը կամ ոչ նյութական ակտիվները, որոնք ավելացվում են պաշարներին նախքան գնահատման ամսաթիվը, չեն նույնանում չափման ամսաթվից հետո ավելացվածների հետ:

30. **Կապ այլ ձեռք բերված օբյեկտների հետ**. Գնահատողը պետք է պահպանի պաշարների և այլ օբյեկտների կամ պարտավորությունների գնահատման ժամանակ օգտագործվող ենթադրությունների հետևողականությունը:

31. **Հնացած պաշարներ (պահուստներ).** Գնահատողը պետք է հաշվի առնի հնացած պաշարների մնացորդները: Պաշարների պահուստային մնացորդները կիրառվում են ոչ թե ամբողջ պաշարների մնացորդի նկատմամբ, այլ այն պաշարների նկատմամբ, որոնց դեպքում կիրառվել է պահուստը:

32. Հնացած պաշարները, որոնք ճշգրտվել են պաշարների պահուստի համար, չեն գնահատվում, քանի որ այն ճշգրտվել է իրացման զուտ արժեքից:

33. **Հաշվարկային միավոր**. Պաշարների գնահատման ժամանակ հաճախ անհրաժեշտ է ենթադրել, որ պաշարը օբյեկտների միատարր խումբ է: Ուստի շահույթի մարժան, ռիսկը և ոչ նյութական ակտիվների ներդրումը կարող են տարբեր լինել՝ կախված ապրանքի կամ ապրանքային խմբից:

34. Օբյեկտների շահույթի մարժանները, ռիսկերը և ոչ նյութական ակտիվների ներդրումը տարբեր են՝ կախված ապրանքի կամ արտադրանքի խմբից, իսկ գնահատվող պաշարների հարաբերակցությունը համապատասխանում է գնահատման ժամանակ մշակված ենթադրությունների համար օգտագործված վաճառքի ենթադրյալ հարաբերակցությանը, ուստի գնահատողը պետք է գնահատի պաշարների տարբեր խմբերն առանձին։